**Donald Thomas Regan** (født 21. desember 1918 i Cambridge, død 10. juni 2003 i Williamsburg) var en amerikansk politiker som blant annet innehadde vervene som landets 66. finansminister i perioden 1981 til 1985 og som stabssjef i Det hvite hus i perioden 1985 til 1987 under president Ronald Reagan.

Oppvekst og karriere
--------------------

Regan ble født i Cambridge i Massachusetts som katolikk av irsk herkomst. Han avla sin grunneksamen i engelsk ved Harvard University i 1940 og avbrøt den videre utdannelsen ved Harvard Law School for å delta aktivt i andre verdenskrig i United States Marine Corps. Her tjenestegjorde han i Stillehavet og deltok i fem større slag, deriblant slaget om Guadalcanal og slaget om Okinawa. Ett år etter krigens slutt ble Regan ansatt hos investeringsbanken Merrill Lynch, hvor han til slutt avanserte til administrerende direktør, et verv han hadde i perioden 1971 til 1980.

Han var også nestleder for New York Stock Exchange i perioden 1973–1975 og en av de første direktørene for Securities Investment Protection Corporation. Regan talte for børsintroduksjonen av meglerfirmaer, noe som han mente ville være et viktig steg i moderniseringen av Wall Street. Merrill Lynch ble introdusert på børsen den 23. juni 1971 etter eksempel av firmaet Donaldson, Lufkin & Jenrette.

Politisk karriere
-----------------

I 1981 ble Regan utnevnt til finansminister av daværende president Ronald Reagan. Han arbeidet med skattereformen, og både inntektsskattene og foretaksskattene ble senket i han periode. I 1985 byttet Regan noe uventet[] stilling med James Baker, som var den daværende stabssjefen i Det hvite hus. Han ble i denne stillingen frem til 1987 hvor han ble tvunget til å gå av på grunn av press etter avsløringene fra Iran-Contras-skandalen samt at han også hadde pågående konflikter med presidentens ektefelle Nancy Reagan.

Donald Regan ble utpekt som syndebukk for skandalen, og det spøkefulle uttrykket «*Reagan had Regan*» spredte seg i Washington.[] Som stabssjef hadde han stor innflytelse på hverdagspolitikken i Det hvite hus, blant annet på grunn av presidentens sykdom. Hans etterfølger Howard Baker påstod senere at Regan holdt på å kunne bli «statsminister» som følge av dette.[]

Etter pensjoneringen i 1987 levde han et stille liv borte fra offentligheten sammen med ektefellen Ann Buchanan Regan, som han var gift med i over 60 år. Han tilbrakte mye tid i sitt atelier hvor han malte landskapsbilder, hvorav enkelte har blitt solgt for store summer og henger på kunstmuseum. Donald Regan avled ved døden i 2003 på grunn av Alzheimers sykdom 84 år gammel, på et sykehus nær sitt hjem i Williamsburg i Virginia.

Referanser
----------

1. 1 2   Encyclopædia Britannica Online, oppført som Donald Thomas Regan, Encyclopædia Britannica Online-ID biography/Donald-T-Regan, besøkt 9. oktober 2017[Hentet fra Wikidata]
2. 1 2   Find a Grave, oppført som Donald T. Regan, Find a Grave 7561251, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w68d086f, besøkt 9. oktober 2017[Hentet fra Wikidata]

Litteratur
----------

* *For the Record: From Wall Street to Washington*, San Diego: Harcourt Brace Jovanovich (1988), ISBN 0-15-163966-3

Eksterne lenker
---------------

* (en) Donald Regan – kategori av bilder, video eller lyd på Commons Rediger på Wikidata
* Treas.gov – Donald T. Regan (1981–1985) – Biografien til Regan hos U.S. Department of the Treasury.

| * v
* d
* r
USAs finansministre |
| --- |
|  | Hamilton **·** Wolcott Jr. **·** Dexter **·** Gallatin **·** Campbell **·** Dallas **·** Crawford **·** Rush **·** Ingham **·** McLane **·** Duane **·** Taney **·** Woodbury **·** Ewing **·** Forward **·** Spencer **·** Bibb **·** Walker **·** Meredith **·** Corwin **·** Guthrie **·** Cobb **·** Thomas **·** Dix **·** Chase **·** Fessenden **·** McCulloch **·** Boutwell **·** Richardson **·** Bristow **·** Morrill **·** Sherman **·** Windom **·** Folger **·** Gresham **·** McCulloch **·** Manning **·** Fairchild **·** Windom **·** Foster **·** Carlisle **·** Gage **·** Shaw **·** Cortelyou **·** MacVeagh **·** McAdoo **·** Glass **·** Houston **·** Mellon **·** Mills **·** Woodin **·** Morgenthau **·** Vinson **·** Snyder **·** Humphrey **·** Anderson **·** Dillon **·** Fowler **·** Barr **·** Kennedy **·** Connally **·** Shultz **·** Simon **·** Blumenthal **·** Miller **·** Regan **·** Baker **·** Brady **·** Bentsen **·** Rubin **·** Summers **·** O'Neill **·** Snow **·** Paulson **·** Geithner **·** Lew **·** Mnuchin **·** Yellen |  |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** BNE **·** Munzinger (iba)
 |